ప్రియా టెండూల్కర్

ప్రియా టెండూల్కర్ (1954 అక్టోబరు 19 - 2002 సెప్టెంబరు 19) మహారాష్ట్రకి చెందిన సినిమా నటి, సామాజిక కార్యకర్త. రచయిత్రి. 1985లో వచ్చిన రజనీ టివి సీరియల్ లో నటించి గుర్తింపు చెందింది.

జననం 
ప్రియా టెండూల్కర్ 1954 అక్టోబరు 19న మహారాష్ట్రలోని ముంబైలో జన్మించింది. ప్రియా తండ్రి ప్రముఖ రచయిత, పద్మభూషణ్ అవార్డు గ్రహీత విజయ్ టెండూల్కర్.

వ్యక్తిగత జీవితం 
రజనీలో తనతోపాటు నటించిన కరణ్ రజ్దాన్‌తో 1988లో ప్రియా వివాహం జరిగింది. వారు 1995లో విడిపోయారు. క్రికెటర్ సచిన్ టెండూల్కర్ కు ప్రియా అత్త.

కళారంగం 
1969లో హయవదన అనే నాటకంలో కల్పనా లాజ్మీతో కలిసి మొదటిసారిగా నటించింది. తరువాత, 5 స్టార్ హోటల్‌లో హోటల్ సర్వీస్ రిసెప్షనిస్ట్‌గా, ఎయిర్ హోస్టెస్‌గా, పార్ట్ టైమ్ మోడల్‌గా వివిధ ఉద్యోగాలు చేఇఇంది. న్యూస్ రీడర్ కూడా పనిచేసింది. 1974లో శ్యామ్ బెనెగల్ తీసిన అంకుర్  సినిమాలో అనంత్ నాగ్ భార్యగా నటించింది. ఆ తర్వాత, మరాఠీ చిత్రాల వైపు దృష్టిసారించి అశోక్ సరాఫ్, రవీంద్ర మహాజని, మహేష్ కొఠారే వంటి నటుల సరసన దాదాపు 12 మరాఠీ కుటంబ సాంఘీక సినిమాలలో పాత్రలు పోషించింది. అనంత్ నాగ్ సరసన మించిన ఓట అనే కన్నడ సినిమాలో కూడా ఒక ముఖ్యమైన పాత్రలో నటించింది. 1985లో వచ్చిన రజని సీరియల్ ద్వారా జాతీయస్థాయిలో ఖ్యాతిని పొందింది. విజయ్ టెండూల్కర్ టివి సిరీస్, స్వయంసిద్ధలో కూడా ఒక పాత్రను పోషించింది. పూజా నా ఫూల్ అనే గుజరాతీ సినిమాలో కూడా నటించింది. హమ్ పాంచ్ టీవీ సిరీస్‌లో కూడా ఒక పాత్ర పోషించింది.

సినిమాలు

టెలివిజన్

మరణం 
రొమ్ము క్యాన్సర్‌ వ్యాధితో కొంతకాలం పోరాటం చేసిన ప్రియా 2002 సెప్టెంబరు 19న తన ప్రభాదేవి నివాసంలో గుండెపోటుతో మరణించింది.

మూలాలు

బయటి లింకులు 
 
 

హిందీ సినిమా నటీమణులు
భారతీయ సినిమా నటీమణులు
2002 మరణాలు
1954 జననాలు